《春昼戏咏》
明代·茅维

春昼阴阴度网窗，春愁极目荡春江。
不知何处吹花片，忽有余春到佛幢。
红药风翻娇第一，紫丁烟湿艳无双。
如侬自爱空林绿，绣遍苔钱带壁缸。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。